Број: 149-19-O/3-2

Дана: 29.07.2019.године

**ДОДАТНО ПОЈАШЊЕЊЕ 3**

Поштовани,

Указујемо Вам на уочене незаконитости које смо приметили у конкурсној документацији за јавну набавку 149-19-O- Извођење радова на реконструкцији објекта Клинике за неурохирургију, Клинике за васкуларну и ендоваскуларну хирургију и Клинике за анестезију, интензивну терапију и терапију бола Клиничког центра Војводине.

1.      У делу пословног капацитета постављен је следећи услов:

Право на учешће у поступку има понуђач ако располаже неопходним пословним капацитетом што подразумева следеће:

**A)**

За инсталацију система за болничку сигнализацију, аут. детекцију и дојаву пожара и остале системе техничке заштите:

Да поседује важећу потврду издату од стране произвођача (или овлашћеног представника произвођача у Р. Србији) понуђене опреме у делу телекомуникационих и сигналних инсталација, односно потврде издате од произвођача:

понуђених свичева инсталације структурног кабловског система (ставка бр. 18.10, 18.11, 18.12, 18.23, 18.24, 18.25, 18.36, 18.37, 18.38, 18.49, 18.50 i 18.51),

понуђене централне јединице, аут. детектора и ручних јављача пожара система за аутоматску детекцију и дојаву пожара (ставке бр. ....);

понуђених камера, снимача (NVR уређаја) и софтвера за инсталацију система видео надзора (ставке бр. 18.62, 18.63, 18.64 i 18.65);

понуђених позивних и јављачких јединица интеркомског система (ставке бр. од 18.67 до 18.70 )

понуђених читача, контролера и софтвера за систем контроле приступа (ставке бр. 18.79, 18.81 и 18.86);

понуђених позивних, јављачких и комуникационих елемената система за болничку сигнализацију (ставке бр. од 18.100 до 18.112 ),

понуђене централе и детектора покрета инсталације система за противпровалну заштиту (ставке бр. 18.90 и 18.64),

понуђеног главног контролера, напојне јединице са пуњачем батерија, позивне станице, појачала и звучника инсталације система за опште и евакуационо озвучење (ставке бр. 18.123, од 18.125 до 18.130),

на име понуђача, да је понуђач овлашћен да испоручи, обучен да угради и сервисира понуђену опрему, на територији Републике Србије. Уколико понуђач доставља потврде овлашћених представника страних произвођача у Р. Србији, уз тражене потврде треба да достави и документ издат од стране произвођача који садржи податак о овлашћеним представницима произвођача у Р. Србији. Тражене потврде морају садржати назив Наручиоца и број ове јавне набавке. Уколико је потврда на страном језику, уз њу се мора приложити и превод на српски језик оверен од стране судског тумача.

**Б)**

Понуђач је дужан да уз своју понуду достави доказе да понуђена опрема у делу сигналних и телекомуникационих инсталација у потпуности одговара траженим техничким карактеристикама.

**В)**

Понуђач је дужан да уз своју понуду достави доказе да понуђена опрема у делу LED расвете у потпуности одговара траженим техничким карактеристикама (ставке: 17.66, 17.67, 17.68, 17.69, 17.70, 17.71, 17.72, 17.73)

**Г)**

Да је понуђач овлашћен од стране произвођача или овлашћеног дистрибутера за Републику Србију уколико у Републици Србији не постоји канцеларија произвођача за продају, и уградњу понуђене LED расвете (ставке: 17.66, 17.67, 17.68, 17.69, 17.70, 17.71, 17.72, 17.73).

Овако постављеним условом прекршили сте више чланова Закона о јавним набавкама.

**Начело ефикасности и економичности**

**Члан 9**

Наручилац је дужан да у поступку јавне набавке прибави добра, услуге или радове одговарајућег квалитета имајући у виду сврху, намену и вредност јавне набавке.

Наручилац је дужан да обезбеди да се поступак јавне набавке спроводи и додела уговора врши у роковима и на начин прописан овим законом, са што мање трошкова везаних за поступак и извршење јавне набавке.

**Начело обезбеђивања конкуренције**

**Члан 10**

Наручилац је дужан да у поступку јавне набавке омогући што је могуће већу конкуренцију.

Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.

**Начело једнакости понуђача**

**Члан 12**

Наручилац је дужан да у свим фазама поступка јавне набавке обезбеди једнак положај свим понуђачима.

Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

**Додатни услови**

**Члан 76**

Став 6

Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке.

Напред наведени услови представљају најочигледнији пример како наручилац избор извођача радова препушта произвођачу, односно овлашћеном дистрибутеру. Произвођач опреме, односно овлашћени дистрибутер за болничку сигнализацију, аут. детекцију и дојаву пожара, остале системе техничке заштите i и лед расвете у овом поступку јавне набавке захваљујући овако постављеним условима имају могућност да определе ко ће бити извођач радова независно од комисије наручиоца. Посебно истичемо праксу Републичке комисије у поступцима јавних набавки каја је у више решења одлучила да је овакав услов незаконит и неприхватљив.

Симптоматично је и то што се напрд наведени део пословног капацитета често појављује у конкурсним документацијама које објављујете и по правилу се појављује један понуђач, односно гупа понуђача у којој учествују и овлашћени дистибутер и понуђач опреме за коју се захтева ауторизација. При том пројектована опрема за коју се тражи ауторизација је толико детаљно описана у конкурсној документација да је немогуће понудити еквивалент, што још само једном потврђује наш став да извођача са овако постављеним условима бира произвођач и овлашћени дистрибутер опреме за коју се тражи ауторизација.

Молимо Вас да избаците дискриминаторске услове из конкурсне документације.

2.      У делу кадросвког капацитета захтевате минимално 1(једног) електроинжењера који је обучен од стране произвођача понуђене опреме у делу система за дојаву пожара (централна јединица, дететкори пожара и ручни јављачи пожара) и делу система болничке сигнализације (позивни и јављачки елементи система, модули и терминали) да угради, пусти у рад и одржава понуђену опрему (систем) датог произвођача.

По истом основу као напред наведено сматрамо да је овај услов незаконит, молимо Вас да измените конкурсну документацију тако да избаците овај услов.

**ОДГОВОРИ**

**Одговор на 1. питање:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама и продужиће рок за достављање понуда у складу са Законом о јавним набавкама.

**Одговор на 2. питање:**

Додатни услов који се односи на део кадросвког капацитета, у којем се тражи да понуђач има ангажованог електроинжењера који је обучен од стране произвођача понуђених система да може да угради и пусти у рад понуђену опрему, односно системе за дојаву пожара и болничку сигнализацију (за које иначе наручилац сматра да су од виталног значаја за предметни објекат, узевши у обзир велики број лежећих пацијената који су стално присутни у објекту) на исправан и препоручен начин од стране произвођача, наручилац сматра потребним из разлога што жели да на тај начин осигура да довољно стручна лица изврше постављање поменутих система и тиме избегне потенцијалне проблеме приликом касније експлоатације истих, а који су често последица лошег и неодговарајућег начина имплементације, неусклађених са препорукама произвођача. Наручилац, такође, сматра да овакав услов ни на који начин не ограничава конкуренцију јер је понуђачу дозвољено да на више начина ангажује обученог електроинжењера за уградњу и пуштање у рад предметних система (уговор о раду, уговор о делу, уговор о привременим и повеременим пословима, уговор о допунском раду), те да је потенцијалним понуђачима на располагању велики број одговарајућих обучених електроинжењера. Наручилац остаје при свим условима наведеним у конкурсној документацији

С поштовањем,

Комисија за јавну набавку 149-19-О